cyanic-selkie/wikianc huggingface dataset:
M/S Jyväskylä
thumb|250px|M/S Jyväskylä (vasemmalla) vuonna 1936 M/S Jyväskylä on diesel-käyttöiseksi muutettu entinen suomalainen höyrylaiva. Höyrykäyttöisenä alus ajoi reittiliikennettä vuosina 1924-1963 Jyväskylä-Päijänteen Laiva Oy:n käytössä. Diesel-käyttöiseksi muuntamisen lisäksi laivan peräkansi on rakennettu umpeen vuonna 1960.
Ryssänuuni
Venäläisten ohella uuneja ovat 1700- ja 1800-luvun sodissa voineet käyttää myös ruotsalaiset. Lisäksi niitä ovat voinet käyttää kalastajat ja muut tilapäiset asukkaat. Uuneja on myös sisämaassa, missä ne usein ovat osa muuta muinaisjäännöstä kuten sotilasleiriä tai elinkeinohistoriallista kohdetta.
Herman Hallonblad
Herman Hallonblad (5. kesäkuuta 1825 Sortavala – 22. helmikuuta 1894 Sortavala) oli suomalainen varatuomari, pormestari, valtioneuvos, tilanomistaja ja suurlahjoittaja.
L’Épine (Vendée)
L’Épine on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saaren keskiosassa Atlantin rannikolla.
Lars Bäckström
Runokokoelmien lisäksi Bäckström julkaisi esseitä ja kirjallisuuskritiikkiä, muun muassa teoksessa Litteraturpolitik (1970).
Mauro Berruto
Ura
Berruto jatkoi päävalmentajana Kappa Torinossa, ja joukkue voitti Italian A2-cupin kaudella 2001. Kauden päätyttyä hän valmensi myös Italian yliopistomaajoukkuetta MM-kisoissa. Kauden päätteeksi hän teki sopimuksen Copra Piacenzan kanssa, jonka hän valmensi kauden 2002 jälkeen maailman kovimpaan lentopalloliigaan, Italian A1-liigaan. Hänet valittiin A2-liigan parhaimmaksi valmentajaksi kauden jälkeen.
Suomen lentopallomaajoukkue
Berruton kolmannella päävalmentajakaudella Suomi otti maailmanliigassa kuusi voittoa peräkkäin voittaen lopulta seitsemän peliä. Suomi sijoittui lohkossaan toiseksi ja haki paikkaa liigan finaaliturnaukseen Puolaan mutta paikka annettiin Ranskalle.
EM-välierissä Suomi hävisi niukasti lopulta mestaruuteen edenneelle Espanjalle 3-2. Pronssiottelussa Suomi ei löytänyt parasta mahdollista virettään ja hävisi Serbialle.
Kesän Maailmanliiga peleihin Suomi osallistui huomattavasti nuorentuneella joukkueella. Joukkueen EM-kisoissa olleet runkopelaajat pitivät taukoa edustustehtävistä ja nuoret pelaajat saivat tilaisuuden. Joukkue kehittyi huimin askelein kohta Maailmanliiga loppua ja ottikin viidestä viimeisestä pelistä peräti neljä voittoa.
Norsepower
2012–2019
Vuonna 2018 matkustajalautta M/S Viking Graceen asennettiin 25 metriä korkea roottoripurjetorni. Alus alkoi operoida huhtikuussa. Myös tanskalaiseen tuotesäiliöalus Maersk Pelicaniin asennettiin Rotterdamin satamassa kaksi roottoripurjetta, joiden korkeus oli 30 metriä ja halkaisija viisi metriä. Asennuksen jälkeen se teki ensimmäisen matkansa syyskuussa. Maersk oli saanut hankintaan tukea Shelliltä. Yhtiö keräsi uutta rahoitusta 3,6 miljoonaa euroa, sijoittajina toimivat VNT Management ja Korkia-rahoitusyhtiön kautta toimineet yksityissijoittajat. Yhtiö suunnitteli tuotannon aloittamista ja alihankkijaverkoston perustamista Kiinassa.
Teknologia
Norsepower valmistaa tuuliapupropulsiojärjestelmiä eli roottoripurjeita. Niiden toiminta perustuu Magnuksen ilmiöön, jossa paine-ero ilmavirrassa aiheuttaa työntövoimaa. Kun suuri, sylinterimäinen mekaaninen purje pyörii, toinen puoli sen pinnasta vetää ilmaa pienemmällä paineella kuin sen toinen puoli. Paine-ero työntää laivaa eteenpäin. Purje pyörii oman akselinsa ympärillä yli 200 kilometriä tunnissa. Roottoripurjeita käytetään laivoissa täydentävänä voimana, jonka avulla voidaan pienentää polttoaineenkulutusta.
Esikuvastaan poiketen Norsepower valmistaa roottoripurjeensa hiilikuidusta, joka on huomattavasti kevyempi kuin metalli. Purjeet toimivat automaattisesti, joten niiden käyttämiseen ei tarvita henkilökuntaa.
M/S Koski
Muita tietoja
Alus ei kuulu Museoviraston perinnelaivarekisteriin.
McDonnell Aircraft
McDonnell Aircraft oli yhdysvaltalainen lentokonevalmistaja, jonka James Smith McDonnell perusti vuonna 1939.
Rökin kivi
Riimukirven taustaa
Noin vuosina 536–660 oltiin koettu niin sanottu pieni jääkausi, johon liittyi tavallista alhaisempia lämpötiloja. Pieni jääkausi johti sadon epäonnistumiseen, nälkään ja massasukupuuttoon. Vähintään puolet Skandinavian väestöstä menehtyi. Tiedot tapahtumista ovat voineet siirtyä sukupolvilta toisille kertomuksien välityksellä.
Arkeologian professori Bo Gräslundin mukaan ennen kuin Rökin riimukivi pystytettiin, tapahtui erittäin pahaenteiseltä vaikuttaneita asioita. Voimakas aurinkomyrsky värjäsi taivaan punaiseksi. Vilja kärsi erittäin kylmästä kesästä. Myöhemmin näkyi auringonpimennys heti auringonnousun jälkeen.
Ratchet & Clank: Tools of Destruction
Juoni
Myöhemmin kaksikko päätyy kaukaiselle avaruusasemalle, jossa he tapaavat Talwyn Apogeen ja tämän liittolaiset, Cronkin ja Zephyrin. Talwynin isä, tutkimusmatkailija Max Apogee, oli galaksin johtava Lombax-teknologian asiantuntija ja saattaa tietää syyn Lombaxien katoamiseen. Myöhemmin he saavat selville Suuresta sodasta, jossa Lombaxit onnistuivat kokonaan tuhoamaan Cragmiitti-imperiumin, ja karkoittivat heidät kaukaiselle tähdelle käyttämällä dimensionaattoria, kypärää joka avaa madonreikiä toisiin ulottuvuuksiin. Vuosia myöhemmin Lombax-mainarit löysivät jäätyneen Cragmiitin munan, ja päättivät ottaa sen hoiviinsa. Saatuaan selville alkuperästään Tachyon päätti tuoda Cragmiitit takaisin ja alkoi kasvattaa armeijaa tuhotakseen Lombaxit.
Gary Coleman
Coleman oli yksi hahmoista Broadwaylla 2003 kantaesitetyssä Tony-palkitussa Avenue Q -musikaalissa. Coleman esiintyi myös vuoden 2003 Postal²-pelissä.
Lentopelastuskomppania
Koulutus
Yksikön miehet koulutetaan Helsingin Pelastuskoulussa erillisillä kursseilla; toukokuuhun 2007 mennessä on koulutettu kahdeksalla lentopelastajan ammattitutkintoon johtavalla kurssilla yhteensä 74 lentopelastajaa, joista pelastuslaitoksella palvelee edelleen 49 ja 24 heistä Malmin pelastusasemalla. Koulutuksen sisällöstä ja taustatiedoista enemmän LEKA:n 10v. historiikissa (Valmiusviesti 2/99).
Operation ESC
Operation ESC (suomeksi Operaatio ESC) on suomalaisen Itse valtiaat -televisiosarjan erikoisjakso, joka tehtiin kilpailemaan Montreux'n kansainvälisillä tv-festivaaleilla Kultaisesta Ruususta eli Rose d'Or-palkinnosta Arts & Specials-sarjassa. Toisin kuin muut Itse valtiaat -jaksot, Operation ESC on puhuttu englanniksi. Jakso on kuitenkin tekstitetty suomeksi.
Lakshmi
Lakshmi tai Laxmi on hindulaisten rikkauden, valon ja tiedon jumalatar. Toissijaisesti hän on myös onnen, kauneuden ja hedelmällisyyden jumalatar. Usein Lakshmi yhdistetään väärin vain rahaan. Häneltä pyydetään onnea perheelle, ystäville, avioliitolle, lapsille, sekä ruokaa, rikkautta, kauneutta ja terveyttä, joten hän on hyvin suosittu jumalatar.
M/S Sunnan II
M/S Sunnan II on entinen sisävesihöyrylaiva S/S Louhivesi. Laiva on ollut risteilykäytössä Tammisaaressa vuodesta 1992 lähtien. Laivan höyrykone ja kattila on poistettu vuonna 1985. Höyrykone on varastoitu Laitaatsillan telakalle Savonlinnassa. Laiva on ollut myös muutaman vuoden kahvilalaivana Viipurissa. Laivan juomavesisäiliö on entinen Sulkavan meijerin voikirnu.
Breakout (albumi)
Japani
Japanissa albumista julkaistiin kaksi eri versiota. Toinen oli pelkkä levy, joka sisälsi samat kappaleet kuin muissakin levyissä, kaksi ylimääräistä kappaletta vielä lisäksi. Toinen vaihtoehto oli Deluxe Edition CD + DVD. DVD sisälsi kaikenlaista lisämateriaalia, kuten musiikkivideoita, live-esiintymisiä, kuvagallerian ja muuta.
Nationale Amateur Hockey Liga
Nationale Amateur Hockey Liga on Itävallan kolmannen sarjatason jääkiekkoliiga.
Ikoni
Ikoniteologia
700-luvulla elänyt Johannes Damaskolainen kiteyttää, että ikoniteologia on yhteydessä Kristuksen lihaksitulemiseen:
Damaskolaisen oppilas, Edessan piispa Theodoros Abu Qurra puolustaa ikonien kunnioittamista Kristukselle ohjautuvalla kunnialla:
Haseki Sultan
Haseki Sultanin asuintilat olivat yleensä lähellä sulttaanin asuntoa. Usein Haseki Sultanit olivat puolisojensa suosimia ja heidän asemansa oli turvattu, mutta koska he eivät yleensä olleet virallisesti naimisissa sulttaanin kanssa he menetettyään suosionsa saattoivat menettää asuntonsa lyhyessä ajassa. Säännönmukaisesti Hasekit kuitenkin säilyttivät arvonimensä ja oikeuden heille ajoittain maksettuun rahasummaan. Arvonimeä käytettiin ensimmäisen kerran Suleiman I:n suosikkijalkavaimosta Hürrem Sultanista (n. 1510-1558), jonka kanssa Suleiman avioitui laillisesti ja joka nousi huomattavan korkeaan asemaan Topkapin palatsissa. Hasekien saama avustussumma kasvoi suureksi naisten sultanaatin aikana 1500-1600-luvulla, jolloin hovin naisilla oli poikkeuksellisen paljon valtaa valtakunnan asioihin. 1600-luvun puolenvälin aikoihin ja sen jälkeen summa kuitenkin pieneni: Murat IV:n ja Ibrahim I:n palveluksesta eläköityvät hasekit saivat 100 hopearahaa, kun esimerkiksi Kösem Sultan sai aikanaan 1000 hopearahaa.
VIP (täsmennyssivu)
VIP voi tarkoittaa:
Rolando Aarons
Aarons pelasi kevätkaudella 2018 lainasopimuksella Hellas Veronassa yksitoista Serie A:n ottelua. Kauden 2018–2019 hän vietti lainalla Tšekin jalkapalloliigan Slovan Liberecissä ja Englannin Mestaruussarjan Sheffield Wednesdayssa, seuraavan kauden puolestaan Ykkösliigan Wycombessa ja Skotlannin Valioliigan Motherwellissä. Tammikuussa 2021 hän siirtyi mestaruussarjan Huddersfield Towniin.
Akseli Kurenmaa
Sotilasura
Sodan jälkeen hän oli 1. Divisioonan esikunnassa 1945–1947, josta hänet komennettiin Jalkaväkirykmentti 1:n komentajaksi 26.4.1947–24.2.1949. Komentajan tehtävän jälkeen hän palasi 1. divisioonan esikuntaan esikuntapäälliköksi 1949–1954. Hän toimi Reserviupseerikoulun johtajana 1954–1955 ja hänet ylennettiin kenraalimajuriksi, kun hän siirtyi Panssariprikaatin komentajaksi 30.3.1955–22.3.1959 ja edelleen 1. divisioonan komentajaksi 1959. Hän toimi jalkaväen tarkastajana ylennettynä kenraaliluutnantiksi 1959–1960. Hän erosi palveluksesta vuonna 1960.
Jussi Peippo
Peipon viimeiseksi merkittäväksi sisustustyöksi jäi Hotelli Presidentti Helsingin Kampissa.
Fizzer
Fizzer oli ensimmäinen mato, joka luotiin taloudellista voittoa varten. Fizzer-tartunnan saaneet tietokoneet alkoivat lähettää farmasia-roskapostia, toisin sanoen Fizzer ei vain kaapannut osoitekirjaa, vaan myös käytti osoitekirjaa pornon ja pillerimainonnan lähettämiseen. Fizzerin jälkeen ilmestyi paremmin tunnettuja roskapostia levittäviä matoja, kuten Sobig, joka nousi niin uhkaavaksi, että Microsoft tarjosi 250 000 dollarin löytöpalkkion Sobigin tekijän pidätykseen johtavia tietoja vastaan.
Kesäolympialaiset 1992
Lajit
Olympiaohjelmassa oli 257 tapahtumaa 29 eri urheilulajissa.
Mitalitaulukko
Kisojen menestyksekkäin maa oli Yhdistynyt joukkue.
Øvre Richter Frich
Øvre Richter Frich (24. maaliskuuta 1872 Byneset – 13. toukokuuta 1945 Östertälje) oli norjalainen kirjailija ja lehtimies. Hän oli maailmansotien välisen ajan tunnetuimpia norjalaisia rikoskirjailijoita. Hänen merkittävä esikuvansa oli Friedrich Nietzsche. Kirjoissaan Frich ihannoi maskuliinisuutta ja fyysistä voimaa – ominaisuuksia, jotka korostuvat hänen luomassaan Jonas Fjeld -sankarihahmossa.
Ura
Toisen maailmansodan jälkeen Frichia syytettiin juutalaisten kategorisoinnista kommunistivakoilijoiksi, mutta hänen teoksissaan on myös mukavia juutalaisia. Mustaihoisia Frich kuvasi villeiksi, mikä tosin oli lähinnä aikakauteen liittyvä stereotypia.
Luupuisto
Luupuisto on Jarkko Sipilän Takamäki-dekkari, joka on ilmestynyt vuonna 2014. Kirjan rikostutkinta alkaa helsinkiläisen sienestäjän luulyödöstä.
Alcatrazz
Kahden albumin jälkeen Malmsteen lähti yhtyeestä musiikillisten erimielisyyksien takia vuonna 1985. Hänet korvattiin Steve Vailla, mutta hänkin lähti kolmannen Disturbing the Peace (1985) albumin nauhoituksen jälkeen. Vai korvattiin Danny Johnsonilla, joka oli mukana Dangerous Gamesin (1986) nauhoituksissa ennen yhtyeen hajoamista vuonna 1987.
Kaikkien aikojen parhaat (Lapinlahden Linnut)
Kaikkien aikojen parhaat on Lapinlahden Lintujen järjestyksessään seitsemäs kokoelma-albumi, joka julkaistiin vuonna 2002. Se sisältää yhtyeen vanhempia hittikappaleita uudelleen levytettyinä sekä uuden, singlenäkin julkaistun kappaleen ”Äideistä rumin”. Albumi ansaitsi myynnillään platinalevyn.
Polygamia
Polygamia kirjallisuudessa ja viihteessä
Lukuisat kirjailijat ovat kirjoittaneet kuvitteellisista maailmoista, joissa moniavioisuus on aviosuhteiden yleisin tyyppi. Robert A. Heinlein käyttää tätä teemaa useissa scifiromaaneissaan, kuten teoksessaan Stranger in a Strange Land. Romaaneissa Kuu on julma, Kissa muurin läpi ja Time enough for love kuvaillaan sellaisia ryhmäavioliiton muotoja, joita ei ole tavattu todellisuudessa. Dan Simmons kuvailee kirjassaan Endymion kulttuuria, jossa on kolmen henkilön välisiä avioliittoja. Star Trek: Enterprisessa aluksen lääkärillä, Dr. Phloxilla on kolme vaimoa, ja jokaisella hänen vaimollaan on kolme miestä (mukaan lukien Dr. Phlox). Televisiosarjassa Babylon 5 kentaurilaiset sallivat miehellä olevan useamman kuin yhden vaimon. David Ebershoffin romaani The 19th Wife (2009, tv-elokuva 2010) kertoo Ann Eliza Youngista ja mormonien moniavioisuudesta nykypäivän Yhdysvalloissa. Amerikkalainen tv-sarja Big Love kertoo mormonimiehestä, jolla on kolme vaimoa.
Seitsenottelu
Naisten seitsenottelu
Naiset kilpailevat seitsenottelussa ulkoradoilla.
Kenttähyyppä
Koko ja ulkonäkö
Linnun pituus on 32–35 cm, siipien kärkiväli 80–81 cm ja paino 180–200 g. Töyhtöhyypän kokoluokkaa oleva kahlaaja, jonka höyhenpuku on pääosin mustavalkoinen, pitkät koivet ovat keltaiset ja nokka punamusta. Selkä ja siipien peitinhöyhenet ovat ruskeat. Sukupuolet ovat samanvärisiä.
Lisääntyminen
Pesä on avoimesti maassa. Munia on tavallisesti 4, usein 3, joskus 2. Molemmat emot hautovat. Poikaset ovat pesäpakoisia.
Karl Barth
thumb|Karl Barth pitämässä puhetta vuonna 1956.
Roomalaiskirje
Kommentaarissaan Römerbrief, etenkin sen osittain uudelleen kirjoitetussa toisessa painoksessa 1922, Barth väitti, että Jumala, joka ilmestyy Jeesuksen ristissä, hylkää kaikki yritykset liittää Jumala ihmiskunnan kulttuuriin, saavutuksiin ja omaisuuksiin. Monet teologit pitävät sitä merkittävimpänä teologisena tekstinä Schleiermacherin teoksen Über die Religion: Reden an die Gebildeten unter ihren Verächtern jälkeen.
Myöhempi elämä
Toisen maailmansodan jälkeen Barthista tuli merkittävä vaikuttaja. Hans Joachim Iwandin kanssa hän otti Darmstadtin hallituksessa 1947 kantaa Saksan kirkon jälleenrakentamiseen ja suhteiden luomiseen ulkomaille. Stuttgartin julistuksessa 1945 Barth teki selväksi, että kirkon halukkuus kääntyä anti-sosialistien ja konservatiivien puolelle johti sen myöntyväisyydelle kansallissosialistiselle ideologialle.
Loputon lento
Loputon lento on Lapinlahden Lintujen järjestyksessään kahdeksas kokoelma-albumi. Se julkaistiin vuonna 2002. Kokoelma sisältää yhtyeen tunnetuimpia kappaleita vuosilta 1994–1999.
Sita
Rakkaudestaan huolimatta Rama ei kuitenkaan voi huolia Sitaa takaisin, koska on hallitsija, eikä usko kansan hyväksyvän tällaista tekoa. Sita todistaa hyvyytensä kansalle ja puolisolleen astumalla tuleen, joka ei polta häntä hänen hyvyytensä takia.
Jake Nyman
Elämä
Jake Nyman vietti lapsuutensa ja nuoruutensa Hämeenlinnassa. Lukion jälkeen hän opiskeli Ateneumin keramiikkalinjalla ja teki samaan aikaan keikkoja tiskijukkana Eteläsuomalaisessa osakunnassa. Näissä merkeissä hän tutustui silloisiin huomattaviin suomalaisiin rockmuusikoihin ja -yhtyeisiin. Ennen siirtymistään toimittajaksi Nyman työskenteli Tunnelin Levy -levykaupassa Helsingin Asematunnelissa.
Jake Nymanin ura Yleisradiossa alkoi 13. marraskuuta 1972, kun hän teki Leonard Cohenista kertovan jakson ohjelmasarjaan Mistä he laulavat. Nymanista tuli Ylen vakinainen toimittaja vuonna 1977.
Kurt Grönholm
Seuratasolla Grönholm edusti Hamarin Eloa ja Soutuseura AEB:tä. Hän voitti Suomen-mestaruuden sisähankanelosessa vuonna 1951, perämiehellisessä nelosessa 1952–1953, kahdeksikossa 1952–1953 sekä perämiehettömässä nelosessa 1953.
Young Desire
Young Desire on Lapko-yhtyeen kolmas studioalbumi, joka julkaistiin 2. toukokuuta 2007. Albumi on teema-albumi ja kertoo nimensä mukaisesti nuoruuden kiihkosta.
Paul Stråhlman
Paul Ernfrid Stråhlman (23. joulukuuta 1928 Porvoon maalaiskunta – 25. kesäkuuta 1990 Helsinki) oli suomalainen kilpasoutaja.
Vlieland
Aiheesta muualla
thumb|left|230px|Satelliittikuva saaresta
JPP
Kokoonpano
Alkuperäiskokoonpanoon kuuluivat Arto Järvelä (viulu), Juha Varila (viulu), Jarmo Varila (viulu), Jouni Järvelä (basso) ja Timo Alakotila (harmoni). Myöhemmin yhtyeeseen liittyi Kankaan pelimanneissa soittanut Mauno Järvelä (viulu). Nykykokoonpanossa soittavat Tommi Pyykönen (viulu), Arto Järvelä, Mauno Järvelä, Antti Järvelä (basso), Matti Mäkelä (viulu) ja Timo Alakotila.
Isabella Katolilainen
Espanjan mahtiaseman luominen
Isabella oli taitava hallitsija, joka vahvisti Espanjan keskusvaltaa alistamalla maakunnat ja uskonnolliset ritarikunnat johtoonsa. Hallintotyö oli hänelle mieluista, ja hän valitsi avustajansa heidän kykyjensä eikä aatelisarvonsa mukaan. Hänen jälkimainettaan huonontaa sen, että hän harjoitti valtakunnassaan laajaa etnistä ja uskonnollista vainoa. Juutalaiset pakotettiin muuttamaan maasta tai kääntymään (conversos) kristinuskoon. Katolisetkaan eivät olleet turvassa vainoilta, sillä kaikki poikkeamat katolisesta opista olivat rangaistavia.
Larry Fitzgerald
NFL-ura
Fitzgerald ei ole virallisesti lopettanut uraansa, vaikkei ole pelannut kauden 2020 jälkeen. Vuonna 2022 hän sanoi, ettei aio enää palata NFL-liigaan.
Brave Enough
Brave Enough on yhdysvaltalaismuusikko Lindsey Stirlingin kolmas studioalbumi, jonka hän julkaisi omistamansa Lindseystomp Records levy-yhtiön välityksellä 19. elokuuta 2016. Albumilla vierailee Christina Perri, Dan + Shay, Lecrae ja muita lukuisia laulajia. Albumi sisältää kuusi instrumentaalista musiikkikappaletta ja kahdeksan vierailevien artistien esittämiä sanoja sisältävää kappaletta.
Georges Bataille
Elämä ja ura
Bataillen ajattelu on vaikuttanut moniin 1900-luvun ja nykyfilosofeihin, kuten Michel Foucault, Jacques Derrida ja Jacques Lacan. Martin Heidegger kutsui Bataillea ”aikamme terävimmiksi aivoiksi”. Bataillen keskeisiä teemoja olivat muun muassa ateismi, suvereniteetti, erotisismi, transgressio ja heterogeenisyys. Hän käsittelee teemojaan usein taiteesta tai antropologiasta otettujen esimerkkien tai kertomusten avulla ja luo mielellään havainnollisia käsitteitä.
Meskaliinikaktus
Myrkkykaktus päihteenä
Myrkkykaktuksen alkaloideista on noin puolet meskaliinia; muita ovat mm. pellotiini, anhaloniidi ja lofoforniini (jälkimmäinen on myrkyllistä). Aito meskaliinisulfa sulaa 35–36 °C:ssa ja on valkoista, annos 200–600 mg. Raaka meskaliini on ruskeaa, annos 0,7–1,7 g. Itse kaktusta nautitaan tuoreena (50–200 g), keitettynä, tai sitä poltetaan.
Quan Chi
Liittouman hajottua
Mortal Kombat vs. DC Universe-pelissä Quan Chi ilmestyi Shao Kahnin luokse tämän invaasion Earthrealmiin epäonnistuttua ja kertoi tälle Shinnokin tyytymättömyydestä. Raidenin saavuttua paikalle Quan Chi yritti paeta portaalin kautta, mutta Shao Kahn löi hänet maahan vasarallaan. Quan Chi näki, kuinka Raiden iski Shao Kahnin portaalin läpi silminnähden tappaen hänet. Raiden vie Quan Chin vanhimpien jumalten tuomittavaksi ja Quan Chi joutui vangiksi Netherealmiin rangaistukseksi. Myöhemmin Quan Chi onnistui ottamaan yhteyttä Sub-Zeroon kertoen tälle maailmojen yhdistymisestä ja linnoituksesta, joka oli ilmestynyt Lin Kuein päämajan ulkopuolelle. Tilanteen pahentuessa Quan Chi määrää Scorpionin hakemaan Sub-Zeron Netherealmiin ja Scorpionin ja Sub-Zeron taistellessa keskenään, Quan Chi vapautuu vankeudestaan maailmojen yhdistymisen seurauksena ja hän määrää Sub-Zeron viemään Raidenille viestin lähettäen hänet Earthrealmiin ja määrää Scorpionin etsimään Kitanan. Quan Chi kokoontuu Shang Tsungin ja Barakan kanssa ja ottaa Kitanan mielen hallintaansa. Quan Chi käskee kolmikon houkuttelemaan heidän maailmaan ilmestyneen Kapteeni Marvelin Netherealmiin ja kohtaa Raidenin tämän temppelissä ja vapauttaa Kitanan hallinnastaan käyttäen hänen tilaansa esimerkkinä mikä kohtalo muita odottaa jos maailmojen yhdistyminen jatkuu. Raiden vakuuttuu Quan Chin puheista ja suostuu liittoutumaan muiden kanssa uhan pysäyttämiseksi. Quan Chita ei tämän jälkeen enää nähty.
Mortal Kombat X-pelissä Quan Chi oli hyökännyt armeijansa kanssa Earthrealmiin ja lähettänyt langenneet Strykerin, Sindelin ja Kabalin hyökkäämään Raidenin ja Fujinin kimppuun. Raidenin vangittua Shinnokin tämän amulettinsa sisälle Quan Chi oli paennut Netherealmiin. Myöhemmin Johnny Cage ja Sonya Blade kohtasivat Quan Chin tämän linnoituksessa ja langenneen Jaxin avulla Quan Chi melkein tappoi Johnnyn ja yritti muuttaa tämän palvelijakseen, mutta Raiden onnistui estämään tämän ja Sonyan kukistettua Quan Chin taistelussa hän pakeni ja Raiden käytti Quan Chin loitsua muuttamaan Scorpionin, Sub-Zeron ja Jaxin takaisin hyviksi ihmisiksi. Myöhemmin paljastui, että D'Vorah oli toiminut salaa Quan Chin kaksoisagenttina ja varastanut Shinnokin amuletin Kotal Kahnilta ja yritti toimittaa amuletin Quan Chille. Hyväksi muuttunut Jax myöhemmin avusti erikoisjoukkoja kohtaamalla Quan Chin tämän linnoituksessa ja kukisti hänet taistelussa vangiten tämän ja toimittaen Quan Chin erikoisjoukkojen leirille. Scorpionin saatua tietää Quan Chin valehdelleen hänelle ja olevan itse syyllinen tämän klaanin tuhoon, Scorpion matkaa Quan Chin luokse ja kiduttaa tätä ja valmistautuu tappamaan hänet kostoksi, kun D'Vorah saapuu paikalle ja heittää Shinnokin amuletin Quan Chin käsiin ja Quan Chi onnistuu loitsullaan vapauttamaan Shinnokin tämän amuletista hetkeä ennen kuin Scorpion mestaa Quan Chin tappaen hänet. Quan Chin kuoleman myötä Raidenin suunnitelma palauttaa langenneet Earthrealmin puolustajat entiselleen epäonnistui.
Tulivuori
Laattatektoniikka
Valtamerten keskiselänteillä konvektio työntää hiljalleen kuumaa vaippaa ylöspäin. Paine on pienentynyt noin 60 kilometrin syvyydessä niin, että vaipan kivet sulavat osittain. Noin 10 prosenttia ultramafisista kivistä muuttuu mafiseksi magmaksi, joka täyttää litosfäärilaattojen erkaantumisesta aiheutuneet halkeamat, joista magma pääsee merenpohjalle. Mantereiden hautavajoamissa tapahtuu samanlaista ultramafisten kivien kohoamista ja sulamista. Mantereella myös maan kuori sulaa, jos sen sulamispiste on tarpeeksi alhainen. Merten keskiselänteet yltävät hyvin harvoin merenpinnan yläpuolelle, mutta Islannin tulivuoret ovat yksi poikkeus. Mantereiden hautavajoamista tunnetuin esimerkki on Itä-Afrikan hautavajoama, jonka reunalla on useita tulivuoria.
Kerros- ja kilpitulivuoret
pienoiskuva|Meksikon [[Popocatépetl on kerrostulivuori.]] thumb|[[Mauna Loa on kilpitulivuori.]] Tulivuoret jaetaan rakenteensa puolesta kahteen päätyyppiin, keskustulivuoriin ja purkaushalkeamiin. Keskustulivuoret voivat olla jyrkkärinteisiä kerrostulivuoria tai loivarinteisiä kilpitulivuoria. Tulivuoren keilan rakenne riippuu magman koostumuksesta. Emäksinen basalttilaava voi virrata kraatterista pitkällekin ennen kuin se jähmettyy, ja siitä muodostuu laakeita kilpitulivuoria. Happamat lipariittiset ja puolihappamat andesiittiset laavat ovat sitkaampia, ja pääasiassa niistä koostuneet tulivuoret ovatkin jyrkkärinteisiä ja kartiomaisia.
Aktiivisuus
Purkautuva tulivuori on tietysti aktiivinen, mutta myös sellaiset tulivuoret lasketaan aktiiviseksi, jotka osoittavat merkkejä lähitulevaisuudessa tapahtuvasta purkauksesta. Tällaisia merkkejä ovat muun muassa toistuvat maanjäristykset tai kohoava magma. Smithsonian-instituutin Global Volcanism Program laskee puolestaan aktiivisiksi tulivuoriksi kaikki ne, jotka ovat purkautuneet viimeisten 10 000 vuoden aikana. International Association of Volcanology pitää rajana puolestaan historiallisena aikana tapahtunutta purkausta. Yhdysvaltain geologian tutkimuskeskuksen mukaan maapallolla on noin 1 500 mahdollisesti aktiivista tulivuorta. Niiden lisäksi on meren keskiselänteiden jatkuvasti purkautuvia tulivuoria. Aktiivisista noin 500 on purkautunut historiallisella ajalla.
Purkaustyypit
Magmaattiset purkaukset jaetaan useisiin tyyppeihin, joista tärkeimpiä ovat voimakkuusjärjestyksessä Islanti-, Havaiji-, Stromboli-, Vulcano-, Pélee- ja Plinius-tyypin purkaus. Havaiji-purkaukset ovat rauhallisia basalttipurkauksia, joissa laava on kuumaa ja liikkuvaa. Tällaisissa purkauksissa on vähän piidioksidia sekä matala viskositetti ja vähän kaasuja, jotka myös pääsevät vapautumaan helposti. Stromboli-purkaukset ovat puolestaan kaasupurkauksia, joissa kaasu ryöpyttää punahehkuista laavaa ilmaan ja rinteille. Pélee-purkauksille tyypillistä ovat pyroklastiset pilvet, jotka ovat muodostuneet kuumista kokoonpuristuneista kaasuista ja osittain sulasta kiviaineksesta.
Räjähdysmateriaali ja tuhkalaskeumat
Lapillit voivat muotoutua purkauksissa erilaisiin muotoihin. Hyvin nopeasti viilentyneitä kappaleita kutsutaan Pelen kyyneleiksi. Ne voivat puolestaan venyä liikkuessaan nopeasti ilman halki, jolloin syntyy Pelen hiuksia. Kaasu voi aiheuttaa myös kappaleille erilaisia muotoja. Hohkakivi on esimerkiksi sisältänyt paljon ilmaa, ja se on hyvin huokoista. Ilmaa on jäänyt myös kiven sisälle, minkä takia hohkakivi kelluu. Hohkakiveä syntyy felsisestä laavasta, mutta mafisesta laavasta syntyy vulkaanista kuonaa ja retikuliittia. Jälkimmäinen on hyvin harvinaista ja herkkää kiveä, joka on käytännössä lasiverkostoa.
Purkausvoimakkuus
Tulivuorenpurkauksen voimakkuuden mittaamiseen voidaan käyttää useita eri luokittelutapoja. Purkauksesta voidaan mitata esimerkiksi sen purkauspilven korkeutta, purkautuvan aineksen määrää, sinkoutuvien kappaleiden koon ja niiden sinkoutumisetäisyyden välistä suhdetta, hienojakoisen tuhkan määrää tai sen kestoa. Purkauksen räjähtävyyden arvioimiseen on kehitetty VEI-indeksi, joka voi saada arvon väliltä 0–8. Purkaukseen ei liity lainkaan räjähdyksiä, jos VEI-arvo on 0. Sieltä valuu laavaa, mutta siihen ei liity räjähdyksiä. VEI-arvolla 5 purkauksen yhteydessä tapahtuu jo huomattavan suuri räjähdys. Tällaisia tapahtuu keskimäärin 20 vuoden välein. Maapallolla on vuoden 1500 jälkeen tapahtunut viisitoista VEI 5-, neljä VEI 6- ja yksi VEI 7 -luokan purkaus. Voimakkaimmassa luokassa on vain Tamboran vuoden 1815 purkaus.
Tulivuoret kuvataiteessa
Havaijin tulivuorten ympärille kehittyi oma koulukuntansa 1800-luvun lopulla. Sen edustajat maalasivat Havaijin vuoria dramaattisen synkästi. Sen keskeisimpiä hahmoja oli ranskalainen Jules Tavernier, josta tuli paikallinen kuuluisuus. Havaijin kuningas Kalākaua nimitti hänet jopa hovitaiteilijaksi. Useimmat tulivuorikoulukunnan taiteilijat eivät olleet kotoisin Havaijilta, mutta D. Howard Hitchcock oli syntyjään havaijilainen. Tulivuorten purkauksilla on saattanut olla taiteen väreihin laajempikin merkitys. Tieteilijät ovat tutkineet auringonlaskuissa punaisen ja vihreän tasapainoa, joka vaikuttaisi viittaavan tulivuorenpurkauksissa ilmakehään kulkeutuneisiin partikkeleihin. Turnerin maalauksia tutkineet taiteilijat esimerkiksi havaitsivat vuonna 2014, että pian purkausten jälkeen maalatuissa tauluissa auringonlaskun värit olivat erilaiset kuin muina aikoina tehdyissä tauluissa. Ennen Turner-tutkimusta tähtitieteilijä Donald Olson oli jo huomauttanut Edvard Munchin Huuto-maalauksen väreistä ja ehdottanut, että taivaan värit olivat seurausta Krakatoan purkauksesta, joka tapahtui toisella puolella maapalloa mutta joka väritti taivasta myös Norjassa.
Muiden planeettojen ja kuiden tulivuoret
pienoiskuva|[[Marsin tulivuori Olympus Mons on aurinkokunnan korkein tunnettu vuori.]]
vasen|pienoiskuva|[[Tvashtar Paterae -tulivuori Jupiterin Io-kuussa syöksee savua 335 km:n korkeuteen kuun pinnasta]] Jupiterin kuu Io on vulkaanisesti aktiivisempi kuin mikään muu Aurinkokunnan taivaankappale. Siellä on satoja aktiivisia tulivuoria, joista osa syöksee laavaa kymmenien kilometrien korkeuteen. Ion vulkanismi johtuu sitä repivistä vuorovesivoimista. Jupiter vetää kuutansa puoleensa, mutta samaan aikaan Iohon kohdistuu myös pienempi vetovoima sen naapurikuista Europasta ja Ganymedeksestä. Vuorovesivoiman seurauksena Ion pintakerroksiin kohdistuu voimakasta kitkalämpöä, joka pitää sen pinnanalaiset kerrokset sulina. Ion tulivuoritoiminnassa on paljon selvittämätöntä, sillä tulivuoret eivät ole kuun pinnalla mallien mukaisesti. Suurimmat purkaukset tapahtuvat vain toisen pallonpuoliskon alueella, ja aktiivisin tulivuori on noin 20 000 neliökilometrin laajuinen kaldera Loki Patera. Silikaattipitoinen laava on äärimmäisen kuumaa; jopa 1 630 °C. Jatkuvien purkausten seurauksena Ion pinta on myös koko ajan uusiutumassa, ja sen pinta on myös värikäs.
Starman (kappale)
”Starmanin” kertosäe perustuu löyhästi Judy Garlandin lauluun ”Over the Rainbow” elokuvasta Ihmemaa Oz. Vaikutteita tuli myös T. Rexin kappaleista ”Telegram Sam” ja ”Hot Love” sekä The Supremesin ”You Keep Me Hangin’ Onista”.
Hyundai i30
Hyundai i30 GD (2011–2017)
Toisen sukupolven i30 esiteltiin Frankfurtin autonäyttelyssä syksyllä 2011. Se oli edeltäjänsä tavoin kehitetty Rüsselsheimissa. Yhdysvalloissa ja Kanadassa mallia myytiin nimellä Hyundai Elantra GT. vasen|pienoiskuva|Farmarikorinen toisen sukupolven Hyundai i30. Vuoden 2012 Euro NCAP -kolaritestistä i30 sai tulokseksi täydet viisi tähteä. vasen|pienoiskuva|Kolmiovinen toisen sukupolven Hyundai i30. Farmarimallin ensiesittely oli Geneven autonäyttelyssä keväällä 2012. Samana syksynä esiteltiin Pariisin autonäyttelyssä kokonaan uutena korimallina myös kolmiovinen hatchback. Se erottui viisiovisesta erilaisella keulailmeellään. vasen|pienoiskuva|Toisen sukupolven facelift-malli. Geneven autonäyttelyssä keväällä 2015 esiteltiin kasvojenkohotuksen kokenut i30, joka sai muun muassa uudenmallisen etusäleikön. Aiempi kuusivaihteinen automaattivaihteisto korvattiin seitsemänvaihteisella kaksoiskytkinvaihteistolla.
Rinmanin vihreä
Rinmanin vihreä, myös koboltinvihreä, on vihreä väriaine, luultavasti kobolttisinkaattia CoZnO2. Sitä saadaan esimerkiksi sekoittamalla 1 osa kobolttikarbonaattia ja 9 osaa sinkkioksidia. Seosta hehkutetaan. Väriainetta käytetään vesiväreissä ja öljyväreissä. Väri on myrkyllinen. Väri on magneettista huoneenlämmössä.
Ken Saro-Wiwa
Elämä
Tammikuussa 1993 MOSOP järjesti rauhanomaisia marsseja läpi neljän ogonialueen. Niihin osallistui 300 000 ogonia eli yli puolet ogoniväestöstä, ja marssit saivat kansainvälisen huomion kiinnittymään ogonien ahdinkoon. Vielä samana vuonna Shell lopetti toimintansa ogonien alueilla.
Ravinder Pal Singh
Singh voitti Intian miesten maajoukkueessa olympiakultaa Moskovassa 1980. Hän kuului Intian kokoonpanoon myös Los Angelesin kesäolympialaisissa 1984, missä maa sijoittui viidenneksi. Singh kuoli pandemiana riehuneen COVID-19-taudin välittömässä jälkitilassa 60-vuotiaana 8. toukokuuta 2021. Myös toinen Moskovan-olympiakultajoukkueen jäsen Maharaj Krishon Kaushik kuoli samana päivänä Singhin kanssa samaan tautiin.
International University Audentes
Opetuskielinä on englanti, viro ja venäjä.
Valtiotieteellinen tiedekunta
Valtiotieteellinen tiedekunta antaa opetusta englanniksi ja viroksi kandidaatti- ja maisteri ohjelmissa.
Tohtoritutkinnot
IUA tarjoaa mahdollisuutta tohtoriopintoihin kauppatieteellisessä ja valtiotieteellisessä tiedekunnassa.
Patrick Nève
Patrick Marie Ghislain Pierre Simon Stanislas Nève de Mévergnies (13. lokakuuta 1949 Liège, Vallonia – 13. maaliskuuta 2017 Bryssel) oli belgialainen kilpa-ajaja ja Formula 1 -kuljettaja. Hän osallistui 14 Grand Prix’hin eikä saavuttanut yhtään MM-pistettä. Parhaimmillaan Neve oli seitsemäs.
Pakistanin koulubussiturma 2011
Onnettomuudessa osallisena ollut koulubussi oli kyydittämässä yksityiskoulun oppilaita (koulu sijaitsee Millat Townissa Faisalabadissa), jotka olivat palaamassa takaisin kaupunkiin koulun järjestämältä ulkoiluretkeltä. Kun bussi oli ajamassa moottoritiellä, se lähti liukumaan jarruvian vuoksi ja suistui rotkoon. 37 ihmistä kuoli onnettomuudessa ja ainakin 70 loukkaantui vakavasti. Lehtitietojen mukaan kuolleisiin lukeutuivat 30 oppilasta, bussin kuljettaja, kuusi koulun opettajaa ja koulun apulaisjohtaja. Oppilaat olivat kuudennella, seitsemännellä, kahdeksannella, yhdeksännellä ja kymmenennellä luokalla.
Karen Hoff
Karen Hoff (29. toukokuuta 1921 Vorup, Randers, Keski-Jyllanti, Tanska – 29. helmikuuta 2000) oli tanskalainen ratameloja. Kesäolympialaisissa 1948 Hoff saavutti naisten 500 metrin kajakkiyksikön kultaa. Ratamelonnan maailmanmestaruuskilpailuista hän voitti kultaa 1948 500 metrin kajakkikaksikosta Bodil Svendsenin parina sekä hopeaa 500 metrin kajakkiyksiköstä 1950.
Kuivanen
Kuivanen voi tarkoittaa seuraavia:
Potku (Utajärvi)
Asutus ja elinkeinot
Potku on Sanginkylän Utosjokivarren alueen vanhoja asuinpaikkoja. Potkun eli Ojanperän talo oli pitkään autio, samoin kuin muutamat muut asuinpaikat, ja siitä on ehkä naapurikylä Autio saanut nimensäkin. Potkulla on nykyään yhä muutamia asuttuja taloja, joissa harrastetaan maataloutta, sekä matkan varrella Pelkosen lomamökit Autionkylässä. Jokivarressa on kesämökkejä, mutta sekin on asumaton Potkuntien päästä Ala-Potkunjärvelle saakka, ellei Vaalan Paatinjärven asutusta Otermalla oteta huomioon.
Andy Scott
Alkuajat
Elastic Bandin hajottua Andy ja Mike Scott liittyivät bluesmuusikko Chris Mayfieldin Mayfield’s Mule -yhtyeeseen, joka julkaisi Parlophone-yhtiön kautta kolme singleä vuosina 1969–1970. Andy Scottin tehtävä yhtyeessä oli lähinnä toimia taustamuusikkona, eikä hän soittanut kuin kahdella singlellä. Scott lähti Mayfield’s Mulesta ja muutti Walesista Lontooseen. Siellä hän soitti lyhyen aikaa Scaffolds-nimisessä yhtyeessä.
Defibrillaatio
Defibrillaatio on sydämen käyntihäiriön hoitokeino. Siinä sydäniskurilla eli defibrillaattorilla lähetetään voimakas lyhytaikainen sähköimpulssi potilaan epänormaalisti käyvän sydämen seudulle. Tämä pysäyttää sydämen hetkellisesti, minkä jälkeen toivotaan normaalin sinussolmukkeen tahdittaman rytmin käynnistyvän.
Sydäniskuri
Myös sairaaloissa ja muissa hoitolaitoksissa on nykyisin käytössä puoliautomaattisia defibrillaattoreita harvoin elvytystilanteita kohtaavaa hoitohenkilökuntaa varten.
Peruselvytykseen kuuluu olennaisena osana myös painelu-puhalluselvytys. Painelu-puhalluselvytystä annetaan rytmillä 30:2, joista ensin mainittu tarkoittaa painalluksia (30 kpl) ja jälkimmäinen puhalluksia (2 kpl).
Adolf Juselius
Adolf Juselius oli naimisissa 1852–1863 Eva Antoinette Sjöstedtin (k. 1863) kanssa ja vuodesta 1867 Emma Florentina Aspelinin (k. 1911) kanssa. Hänen poikansa ensimmäisestä avioliitosta oli pankinjohtaja Uno Viktor Emanuel Juselius (1861–1905).
Piracaia
Piracaia ilmoitti lopettavansa jalkapallouransa vuonna 2011, mutta pyörsi lopettamispäätöksensä myöhemmin edustaen MuSaa vielä kauteen 2014 asti. Ammattilaisuransa jälkeen liikuntaneuvojaksi vuonna 2011 valmistunut Piracaia on toiminut Merikarvialla vapaa-aikasihteerinä ja liikunnanopettajana.
Petter Lybeck
Monissa julkaisuissa Lybeckin sukunimi on muodossa Lybäck, mutta hän itse kirjoitti nimensä e:llä. Suomenkielisissä naapurikunnissa hänet tunnettiin nimellä "Lipikan-Petteri".
Ei oikotietä sankaruuteen 1983–1989
Albumi nousi Suomen virallisen listan sijalle 22, ja se pysyi listalla yhteensä 9 viikkoa.
Juho Heikki Filppula
Filppulan vanhemmat olivat Heikki Heikinpoika Vanhakylä ja Valpuri Juhontytär Rosila ja puoliso Eva Stina Filppula. Filppula muutti jo nuorena Tyrväältä Alastarolle, missä hänestä tuli Filppulan talon isäntä. Hän oli kirkonisäntä ja osallistui Alastaron kunnalliselämään. Filppula oli talonpoikaissäädyssä Loimaan tuomiokunnan edustaja valtiopäivillä 1891. Hän oli pankkivaliokunnan varajäsen ja osallistui muun muassa mallasjuomien valmistusta ja myyntiä koskevaan esitykseen.
Comet (panssarivaunu)
Comet-vaunuja käytettiin vuodesta 1944 lähtien, aluksi lähinnä Yhdistyneen kuningaskunnan 11. panssaridivisioonassa (11th Armoured Division, 1941–46). Maailmansodan päätyttyä Cometit päätyivät taistelukentälle ainakin Korean sodassa. Yhdistynyt kuningaskunta päätti luopua Cometeista vuonna 1958, minkä jälkeen ne myytiin ulkomaille. Comet-vaunuja hankittiin muun muassa Suomen puolustusvoimille 1950-luvulla; Suomessa ne säilyivät käytössä vuoteen 1970 asti, ja varastoista ne poistettiin vasta vuonna 2007. Muita Cometia käyttäneitä valtioita ovat tiettävästi olleet Burma, Etelä-Afrikka, Irlanti ja Kuuba.
Dude, Where’s My Car?
Vastaanotto
Elokuva sai huonot arvostelut kriitikoilta. Jotkut sanoivat elokuvan olevan liian samankaltainen kuin elokuva Sekopäät. Elokuva sai kuitenkin kulttimaineen ja se menestyi hyvin lippuluukulla.
Ardito Desio
Desio perusti vuonna 1990 tieteellisen tutkimuskeskuksen Mount Everestille. Hän eli peräti 104-vuotiaaksi.
Suunnitelma sosiaali- ja terveydenhuollon hyvinvointialueiden perustamisesta
Suunnitelma sosiaali- ja terveydenhuollon hyvinvointialueiden perustamisesta on Marinin hallituksen 8.12.2020 eduskunnalle antamaan lakiesitykseen perustuva suunnitelma nykyisin kuntien ja kuntayhtymien hoitamien sosiaali- ja terveydenhuollon sekä pelastustoimen tehtävien järjestämisvastuun siirtämisestä 17 maakunnalliselle hyvinvointialueelle. Uudenmaan maakunnan erillisratkaisun perusteella Uudellemaalle tulisi lisäksi neljä hyvinvointialuetta. Helsingin kaupunki vastaisi edelleen sote- ja pelastustoimen tehtävien järjestämisestä omalla alueellaan ja perustettava HUS-yhtymä erikoissairaanhoidon järjestämisestä Uudellamaalla.
Hallituksen esityksessä hyvinvointialueiden toiminta rahoitetaan pääosin valtion varoin ja lisäksi asiakasmaksuin. Hallitusohjelman mukaan hyvinvointialueiden mahdollinen verotusoikeus selvitetään parlamentaarisessa komiteassa. Sote- ja pelastustoimen tehtävien rahoitus siirtyy kunnilta valtiolle. Valtion rahoitus kohdennetaan hyvinvointialueille laskennallisten sosiaali- ja terveydenhuollon ja pelastustoimen palvelutarvetta ja olosuhdetekijöitä kuvaavien tekijöiden perusteella.
Perustuslakivaliokunnan lausunto ja Sosiaali- ja terveysvaliokunnan mietintö
Perustuslakivaliokunta antoi lausuntonsa hyvinvointialueiden perustamista ja sosiaali- ja terveydenhuollon sekä pelastustoimen uudistusta koskevista hallituksen lakiesityksistä 21.5.2021.
Eduskunnan Sosiaali- ja terveysvaliokunnan mietintö sosiaali- ja terveydenhuollon ja pelastustoimen uudistuksesta sekä ratkaisuista Perustuslakivaliokunnan edellyttämiin lakimuutoksiin valmistui 15.6.2021. Mietinnössään Sosiaali- ja terveysvaliokunta puolsi sosiaali- ja terveyspalvelu -uudistuksen hyväksymistä eduskunnassa.
Martti Talvela
Martti Olavi Talvela (4. helmikuuta 1935 Hiitola – 23. heinäkuuta 1989 Juva ) oli yksi kansainvälisesti menestyneimmistä suomalaisista oopperalaulajista.
Victor Razafimahatratra
Razafimahatratra vihittiin papiksi 28. heinäkuuta 1956 ja nimitettiin Farafanganan hiippakunnan piispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Gilbert Ramanantoanina, jota avustivat Albert Joseph Tsiahoana ja Jean-Pierre-Dominique Zévaco.
FarmVille
FarmVille on Facebookissa toimiva simulaatiopeli, jossa hoidetaan maatilaa. Sen on kehittänyt San Franciscossa Yhdysvalloissa toimiva Zynga.
Zynga ilmoitti sulkevansa pelin 31. joulukuuta 2020 johtuen Adoben ilmoituksesta lakkauttaa Adobe Flash ja tästä seuranneesta Facebookin päätöksestä lopettaa tuki Flashille palvelussaan.
Kritiikki
Peliä on arvosteltu siitä, että se on melkein samanlainen kuin muut Facebookin maanviljelypelit.
Stardust (yhtye)
Music Sounds Better With You:llä käytettiin samplea Chaka Khanin kappaleesta Fate vuodelta 1981. Singlen on mainittu olevan myydyin house-musiikki single. Pian singlen julkaisun jälkeen Bangalterille tarjottiin kolmea miljoonaa dollaria palkkioksi kokonaisen Stardust levyn tuottamisesta, mutta Bangalter, Braxe ja Diamond eivät työskennelleet enää yhdessä. Diamond ja Braxe jatkoivat soolo-uriensa parissa ja Bangalter jatkoi yhteistyötään Guy-Manuel de Homem-Christon kanssa Daft Punkin Discovery albumin julkaisemiseksi samalla työskennellen myös muiden projektien kanssa.
Turkmenistanin demokraattinen puolue
Turkmenistanissa oli syksyn 2008 uuteen perustuslakiin asti voimassa yksipuoluejärjestelmä ja oppositiopuolueet olivat kiellettyjä. Vuonna 2013 maassa järjestettiin ensimmäiset monipuoluevaalit ja puolue menetti heti ensi kerran parlamenttienemmistönsä, vaikka sinänsä kyse on joka tapauksessa hallintoa tukevista puolueista.
Henrik Tikkanen
Perhe
Henrik Tikkanen syntyi merkittävään Tikkasen kulttuurisukuun. Hänen vanhempansa olivat arkkitehti ja olympiamitalisti Toivo Robert Tikkanen sekä Kyllikki Ingeborg Tikkanen o.s. Vitali (1901–1963). Tikkasen isänisä oli taidehistorioitsija J. J. Tikkanen ja tämän isä Paavo Tikkanen, joka oli perustamassa Suometar-sanomalehteä vuonna 1847. Äidinisä oli Lahdessa piirilääkärinä toiminut Johan Vitali.
Osoitesarja
Kirjailijana Tikkanen muistetaan parhaiten vuonna 1975 alkaneesta muistelmasarjastaan. Sarja tunnetaan osoitetrilogiana, joka koostuu teoksista Kulosaarentie 8 (1975), Majavatie 11 (1976) ja Mariankatu 26 (1977). Myöhemmin sarjaa jatkoivat vielä teokset Yrjönkatu (1980) ja Henrikinkatu (1982). Kukin muistelmateos on saanut nimensä osoitteesta, joka on ollut Tikkaselle keskeinen kuvattuna aikana.
Kulosaarentie 8 alkaa Tikkasen syntymän tienoilta vuodesta 1924. Kirjailija etsii syitä perheensä olemisen tapaan myös sukunsa historiasta. Tikkanen osallistuu jatkosotaan vapaaehtoisena, ja sotamuisteluun sisältyy voimakas kritiikki tapaan kuvata sotaa maailmankirjallisuudessa. Teos päättyy kirjailijan isän kuolemaan kohta sodan jälkeen. Teoksessa keskeinen paikka on Kulosaaressa sijaitseva kirjailijan lapsuudenkoti, jonka hän jättää perinnönjaon myötä.
Juha Nuutinen
1990-luvulla tapahtuneen jalopuuvarastonsa palon jälkeen Nuutinen erikoistui kierrätysmateriaalikokeiluihin.
Mathieu Bodmer
Bodmer on edustanut ammattilaisuransa aikana myös Caenia (1998–2003), Lilleä (2003–2007), Lyonia (2007–2010), Paris Saint-Germainia (2010–2013), Saint-Étiennea lainasopimuksella (2013), Nicea (2013–2017) ja Guingampia (2017). Hän on voittanut Lyonissa Ranskan mestaruuden ja cupin 2008.
Diane Lanen filmografia
pienois|pysty|Diane Lane [[Berliinin elokuvajuhlat|Berliinin elo­kuva­juhlilla vuonna 2011.]] Tämä on Diane Lanen filmografia.
Vaalirikokset
Vaalirikoksia koskeva lainsäädäntö uudistettiin vuonna 1995 rikoslain kokonaisuudistuksen toisessa vaiheessa. Suurin muutos oli sääntelyn ulottaminen kansalaisten yleisiin poliittisiin oikeuksiin entisen vaalivapauden suojaamisen lisäksi. Rikoslakiin sisällytettiin kokonaan uudet säännökset, joiden nimeksi tuli poliittisten toimintavapauksien loukkaaminen ja kokouksen estäminen. Samalla poistettiin myös vaali­rikosten rangaistuksena siihen saakka ollut vaalioikeuden menettäminen.
Eläinoikeusliike
Toiminnan muodot
Nykyinen eläinaktivismi keskittyy ennen kaikkea eläimiä hyödyntäviä tehomaatalouden muotoja vastaan. Lisäksi tärkeinä kohteina ovat turkistarhaus ja eläinkokeet. Aktivismi voi olla esimerkiksi tiedottamista, poliittisten päättäjien lobbausta tai medianäkyvyyden hakemista erilaisilla kampanjoilla ja tapahtumilla. Tähän voi sisältyä myös kansalaistottelemattomuutta. Paljon huomiota ovat herättäneet suoran aktivismin muodot, joissa käytetään laittomia keinoja. Mielipiteet tällaisen toiminnan suhteen jakavat eläinaktivistien kenttää. Useimmat eläinsuojelujärjestöt ovat sitä mieltä, että laittomien keinojen käyttö ei ole hyväksyttävää, minkä lisäksi se vaikeuttaa heidän mukaansa pitkäjännitteistä eläinsuojelutoimintaa.
Geenipyssy
"Ammuksena" voidaan käyttää myös pelkkiä mikrokantajia.
Geenipyssyjä käytetään etenkin yksisirkkaisten kasvien geeninsiirtoon, sillä tavalliset vektorit eivät sovellu siihen.
Binomitodennäköisyys
Lause
jota kutsutaan binomikertoimeksi.
Bora Milutinović
Milutinović on valmentanut värikkäällä urallaan seuratasolla meksikolaista Pumas UNAMia, italialaista Udinese Calciota yhdeksän ottelun ajan, yhdysvaltalaista MetroStarsia seuran historian huonoimmalla kaudella sekä qatarilaista Al-Sadd Sports Clubia. Maajoukkuetasolla hän on myös valmentanut Hondurasin ja Jamaikan maajoukkueita. Hän sai potkut Jamaikan maajoukkueluotsina marraskuussa 2007. Kesällä 2009 hän toimi Confederations Cupissa Irakin jalkapallomaajoukkue päävalmentajana.
Tohtori Jekyll ja Mr. Hyde
Juoni
Vuotta myöhemmin Hyde tappaa erään Uttersonin asiakkaan, mutta häntä ei saada kiinni. Kun etsijät tulevat Jekyllin asuntoon etsimään Hydeä, Hyden ja tohtori Jekyllin käsialojen havaitaan olevan samankaltaisia.
Viinihappo
Modernin viinihapon eristysmenetelmän kehitti ruotsalainen kemisti Carl Wilhelm Scheele. Viinihapon kiraalisuuden havaitsi ensimmäisenä Jean Baptiste Biot vuonna 1832. Louis Pasteur jatkoi tätä tutkimusta vuonna 1847 tutkimalla viinihappokiteiden muotoja, jotka hän havaitsi olevan epäsymmetrinen. Viinihapolla on kolme stereoisomeeria: luonnossa esiintyvä L -(R,R)-(+)-viinihappo (CAS 87-69-4) ja sen peilikuvaisomeeri (enantiomeeri) D -(S,S)-(−)-viinihappo (CAS 147-71-7), sekä optisesti inaktiivinen mesoviinihappo (CAS 147-73-9) ja raseeminen seos, joka tunnetaan nimillä paraviinihappo tai raseemihappo (CAS 133-37-9).
Birger Karlsson
Birger Gabriel Karlsson (12. syyskuuta 1926 Porvoon maalaiskunta – 24. kesäkuuta 2012) oli suomalainen kilpasoutaja.
Sleesian sodat
Toinen Sleesian sota
thumb|250px|[[Carl Röchling, Preussin jalkaväen hyökkäys Hohenfriedbergissä 4. kesäkuuta 1745.]] Toinen Sleesian sota seurasi, kun perimyssodan liittosuhteissa tapahtui muutoksia ja Preussi päätyi yhteen Ranskan kanssa. Elokuussa 1744 Fredrik II Suuri hyökkäsi Böömiin ja valloitti Prahan 16. syyskuuta. Tätä seurasi Itävallan vastahyökkäys ja preussilaisten vetäytyminen takaisin Sleesiaan. Seuraavan vuoden aikana Preussi oli voittoisa Hohenfriedbergin ja Soorin taisteluissa. Preussin voiton varmisti lopulta Kesselsdorfin taistelu 15. joulukuuta. Joulupäivänä 1745 Itävalta tunnusti Preussin herruuden Sleesiassa (Dresdenin rauha). Vastapalveluksena Fredrikin oli tunnustettava Frans I:n keisariksi.
Maailmanlaajuinen joukkovalvonta
Sen olemassaoloa ei kuitenkaan tunnustettu yleisesti ennen Edward Snowdenin vuonna 2013 tekemää tietovuotoa seuranneita maailmanlaajuista joukkovalvontaa koskevia paljastuksia, jotka antoivat sysäyksen keskustelulle kansalaisoikeuksista ja yksityisyyden suojasta digitaalisessa aikakaudessa.
Jalkapallon suomenmestaruuskilpailut 1909
Alkuerä
Polyteknikkojen Urheiluseuran ja Unitaksen piti kohdata kilpailujen ensimmäisessä ottelussa, mutta Unitas luopui kilpailusta Palloliiton erotettua sen joukkueesta muutamia pelaajia.
Frederik & Café Casablanca
Frederik & Cafè Casablanca on Frederikin vuonna 1988 julkaistu albumi.
Biffy Clyro
Yhtyeen läpimurtoalbumina pidetään sen neljättä, vuonna 2007 julkaistua Puzzle-levyä. Viides albumi Only Revolutions oli ehdolla Mercury Prizen saajaksi vuonna 2010.
Esiintymiset Suomessa
28. lokakuuta 2016 yhtye esiintyi Helsingin jäähallissa.
Prostituutio Suomessa
Historiaa
Suomessa oli bordelleja eli ilotaloja 1880-luvulle saakka, jolloin ne kiellettiin. Tämän jälkeen prostituutiota koski erityinen ohjesääntö, joka lakkautettiin vuonna 1907. Prostituution rangaistavuus lakkautettiin Suomessa kokonaan vuonna 1937.
Järjestyslaki
Eduskunnan vuonna 2003 hyväksymän järjestyslain mukaan seksin myynti julkisella paikalla aiheuttaa häiriön, minkä vuoksi seksuaalipalvelujen maksullinen tarjoaminen ja ostaminen julkisella paikalla on lainvastaista. Järjestysrikkomuksesta voidaan tuomita sakkoon, jota ei voida muuntaa vankeusrangaistukseksi. Järjestyslaki on voimassa yleisillä paikoilla riippumatta siitä, kuka paikan omistaja on.
Ongelmat
Vaikka seksinmyynti ei sinänsä aiheuttaisi ongelmia, siihen liittyy ilmiöitä, jotka hankaloittavat työntekijöiden elämää ja jotka johtuvat seksityön aiheuttamasta leimasta. Tietyissä olosuhteissa seksinmyynnin lieveilmiöitä ovat myös rikollisuus ja terveysongelmat.